laion/Wikipedia-Exotic huggingface dataset:
מרדכי שלף

מרדכי (מוטק'ה) שלף (נולד ב-15 באוגוסט 1933) הוא מעבד ומוזיקאי ישראלי, מנהל ומנצח מקהלות זמר, פעיל לשימור הזמר העברי. שלף נולד בשנת 1933. בילדותו למד נגינה בכינור, ניגן באקורדיון. בצה"ל שירת בפיקוד הנח"ל שם עסק בהדרכת שירה בציבור ביחידות הנח"ל השונות. בין השאר, ערך והכין שירונים – "זמר במחלקה" שהופצו ביחידות הנח"ל . שימש מנהל מוזיקלי במספר תוכניות בלהקת הנח"ל. לאחר שחרורו למד במדרשה למורים למוזיקה בתל אביב. נמנה עם מייסדי המקהלה הלאומית רינת והשתתף בה כזמר וחבר בצוות הניהולי במשך שנים רבות. כמו כן היה מנהלה הארגוני של חבורת רננים. בהמשך שימש כמנהל אדמיניסטרטיבי של האנסמבל הקאמרי הישראלי בניהולו האמנותי של גארי ברתיני (כיום התזמורת הקאמרית הישראלית). שלף הקים מקהלות וחבורות זמר רבות וניצח עליהן, ביניהן מקהלת "רעות" ברעננה, מקהלת "שירן" בכפר סבא, מקהלת "לירון" ביהוד, מקהלה אזורית בבני ציון ועוד .במשך שנים רבות ניהל את בית הספר לשירת מקהלה שפעל במכללת לוינסקי לחינוך עד סגירתו בשנת 2014. זה 25 שנה[דרושה הבהרה] משמש מנהל מוזיקלי, של להקת הזמר "חבורת שהם" שעיקר פעילותה מתמקד בשימור הזמר העברי . עד כה הפיקה והקליטה חבורת שוהם בניהולו המוזיקלי ועיבודיו של מוטקה שלף כ-20 תקליטורים ולפניהם עוד 5 קלטות ובהם למעלה מ-800 שירים, יותר מחציים מלפני הקמת המדינה. אלי אלון, סיפורו של המנהל המוזיקלי והמנצח מוטקה שלף באתר themarker מוטקה שלף, דף שער בספרייה הלאומית
Mariners Apartment Complex

Mariners Apartment Complex הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, Norman Fucking Rockwell!. השיר יצא לאור ב-12 בספטמבר 2018, כסינגל הראשון מתוך האלבום. השיר הגיע למקום ה-79 במצעד הסינגלים הבריטי. השיר נכתב על ידי לנה דל ריי ביחד עם ג'ק אנטונוף והופק על ידם גם כן. מגזין הרולינג סטון הפנה כלפי השיר ביקורת חיובית, תוך שכינה את השיר כ-"שיר פולק פסיכדלי". פיצ'פורק אמרו כי השיר מתאים לרוח שנות השבעים של המאה ה-21. בסמוך לצאתו, עלה השיר לרשת הזרמת המדיה ספוטיפיי, תוך שצבר שם למעלה מ-85 מיליון השמעות. מידע על היצירה "Mariners Apartment Complex" באתר מיוזיק בריינז מידע על הסינגל "Mariners Apartment Complex" באתר מיוזיק בריינז מידע על היצירה "Mariners Apartment Complex" באתר Discogs מילות השיר "Mariners Apartment Complex" באתר Genius סרטון השיר "Mariners Apartment Complex" באתר יוטיוב Ryan Reed, Ryan Reed, Lana Del Rey Recruits Jack Antonoff for New Song ‘Mariners Apartment Complex’, Rolling Stone, ‏2018-09-12 (באנגלית) Lana Del Rey Teases 'Mariners Apartment Complex,' One of Two New Singles Releasing Next Week, Billboard www.officialcharts.com Lana Del Rey – Mariners Apartment Complex (באנגלית), נבדק ב-2019-07-05 Listen to “Mariners Apartment Complex” by Lana Del Rey (באנגלית), נבדק ב-2019-07-05 Mariners Apartment Complex, נבדק ב-2019-07-05 Rolling Stone, Rolling Stone (באנגלית) Gold & Platinum, RIAA (באנגלית אמריקאית)
Venice Bitch

Venice Bitch (בעברית: כלבה ונציאנית) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, Norman Fucking Rockwell!. השיר יצא לאור ב-18 בספטמבר 2018, כסינגל השני מתוך האלבום. השיר הגיע למקום ה-76 במצעד השירים הדיגיטליים של בריטניה. השיר נכתב על ידי לנה דל ריי ביחד עם ג'ק אנטונוף והופק על ידם גם כן. אתר המוזיקה Idolator כינה את השיר כ-"שיר השנה של 2018". בנוסף לכך, מגזין אסקווייר כלל את השיר ברשימת השירים הטובים ביותר של שנת 2018. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות. מידע על היצירה "Venice Bitch" באתר מיוזיק בריינז מידע על הסינגל "Venice Bitch" באתר מיוזיק בריינז סרטון השיר "Venice Bitch" באתר יוטיוב Try the TIDAL Web Player, listen.tidal.com (באנגלית) Lana Del Rey to release two new songs ahead of 2019 album, The FADER (באנגלית) Lana Del Rey Previews New Song 'Venice Bitch,' Out Tuesday, Billboard Official Singles Downloads Chart Top 100 | Official Charts Company, www.officialcharts.com (באנגלית) Lana Del Rey – Venice Bitch (באנגלית), נבדק ב-2019-07-05 Bangers, Ballads & Bops: The 100 Best Singles Of 2018, Idolator, ‏2019-01-08 Matt Miller, The Best Songs of 2018 Offered An Escape From a Challenging Year, Esquire, ‏2018-12-31 (באנגלית) Venice Bitch, נבדק ב-2019-07-05 Rolling Stone, Rolling Stone (באנגלית) Gold & Platinum, RIAA (באנגלית אמריקאית)
Hope Is a Dangerous Thing for a Woman Like Me to Have – but I Have It

Hope Is a Dangerous Thing for a Woman Like Me to Have – but I Have It הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, Norman Fucking Rockwell!. השיר יצא לאור ב-9 בינואר 2019, כסינגל השלישי מתוך האלבום. השיר הגיע למקום ה-99 במצעד השירים הדיגיטליים של בריטניה. השיר נכתב על ידי לנה דל ריי ביחד עם ג'ק אנטונוף והופק על ידם גם כן. לפני שיצא השיר, פרסמה דל ריי את ההצצה שלו לרשת החברתית אינסטגרם. שמו המקורי של השיר היה "Sylvia Plath", אך לבסוף הוחלט לשנות אותו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות. מידע על היצירה "Hope Is a Dangerous Thing for a Woman Like Me to Have – but I Have It" באתר מיוזיק בריינז מידע על הסינגל "Hope Is a Dangerous Thing for a Woman Like Me to Have – but I Have It" באתר מיוזיק בריינז סרטון השיר "Hope Is a Dangerous Thing for a Woman Like Me to Have – but I Have It" באתר יוטיוב מידע על השיר "Hope Is a Dangerous Thing for a Woman Like Me to Have – but I Have It" באתר iTunes מידע על השיר "Hope Is a Dangerous Thing for a Woman Like Me to Have – but I Have It" באתר ספוטיפיי מידע על השיר "Hope Is a Dangerous Thing for a Woman Like Me to Have – but I Have It" באתר טיידל Lana Del Rey Drops New Song "Hope Is a Dangerous Thing for a Woman Like Me to Have - But I Have It", Complex (באנגלית) Ryan Reed, Ryan Reed, Hear Lana Del Rey’s Mournful New Song ‘Hope Is a Dangerous Thing…’, Rolling Stone, ‏2019-01-09 (באנגלית) Lana Del Rey - "hope is a dangerous thing for a woman like me to have - but i have it", Stereogum, ‏2019-01-09 Official Singles Chart Top 100 | Official Charts Company, www.officialcharts.com (באנגלית) Lana Del Rey – Venice Bitch (באנגלית), נבדק ב-2019-07-05 Lana Del Rey Shares Minimalist New Track 'Hope Is A Dangerous Thing': Listen, Billboard Lana Del Rey Teases Fans With 'Sylvia Plath' Snippet: Listen, Billboard hope is a dangerous thing for a woman like me to have - but i have it, נבדק ב-2019-07-05 Rolling Stone, Rolling Stone (באנגלית)
פארק ברג'ס

פארק ברג'ס (באנגלית: Burgess Park) ממוקם ברובע סאת'ק בעיר לונדון. הפארק ממוקם בין קמברוול, וולוורת' ופקהאם. הפארק הוא אחד הפארקים הגדולים ביותר בדרום לונדון, ושטחו 0.45 קמ"ר. בניגוד לפארקים אחרים בלונדון שהוקמו בשטחים פתוחים, פארק זה הוקם באזור בנוי של הפארק. כמעט כל שטחי הפארק היו בעבר אזורי מגורים ותעשייה. בשנת 1943 החלה היוזמה להקמת הפארק והקמתו נמשכה עד אמצע שנות ה-80 על ידי מועצת העיר לונדון ובהמשך עיריית רובע סאות'ארק. האזור בו נבנה הפארק ספג נזק רב במהלך הבליץ, ומרבית בתי האזור הפכו להריסות, אולם לצורך הקמת הפארק נהרסו גם מספר רב של מבנים ששרדו את ההפצצות - פעולה שגרמה עוינות רבה מצד תושבי האזור. שם הפארק ניתן לו בשנת 1973 והוא קרוי על שם ג'סי ברג'ס - ראש העיר הראשונה של הרובע שהייתה אישה. עבודות הקמת הפארק מעולם לא הסתיימו - חלק מהרחובות המקוריים עדיין מצויים בפארק מאחר שלא כוסו אדמה ודשא, וכן גבולות הפארק אינם קבועים - ומעת לעת חלקים מהפארק נלקחים לצרכים שונים כגון הקמת בתי ספר או כבישים (דבר שלא היה עולה על הדעת אם מדובר היה באחד הפארקים המסורתיים של לונדון). מדיה וקבצים בנושא פארק ברג'ס בוויקישיתוף אתר האינטרנט הרשמי של פארק ברג'ס
הרציחות ברחוב מורג

הרציחות ברחוב מורג (באנגלית: The Murders in the Rue Morgue) הוא סיפור קצר של אדגר אלן פו שפורסם במגזין של גרהם בשנת 1841. הסיפור נחשב כסיפור הבלשי המודרני הראשון. הסיפור נסוב סביב דמותו של ג. אוגוסטין דופין, הפותר את תעלומת הרצח האכזרי של שתי נשים בפריז. בזירת הרצח, דופין מוצא שיער שלא נראה אנושי. בתור הבלש הבדיוני הראשון, דופין של פו מציג תכונות רבות שהפכו למוסכמות ספרותיות אצל הבלשים הבדיוניים הבאים, כולל שרלוק הולמס והרקול פוארו. למשל, ידידו האישי המשמש כמספר הסיפור וההתגלות הסופית המוצגת בטרם ההנמקה המובילה אליו. מדיה וקבצים בנושא הרציחות ברחוב מורג בוויקישיתוף הרציחות ברחוב מורג, באתר אנציקלופדיה בריטניקה (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
בית הכנסת בדובריץ'

בית הכנסת בדובריץ' היה בית כנסת אשר פעל בעיר דובריץ' בצפון-מזרח בולגריה בין השנים 1887–1949. ערכים מורחבים – הקהילה היהודית בדובריץ' תיעוד לנוכחות יהודים ספרדים בדובריץ' קיים מאמצע המאה ה-18, עת נשלט האזור על ידי האימפריה העות'מאנית. ב-1835 פרצה שרפה באדירנה אשר גרמה נזקים כבדים לרובע היהודי, ובעקבותיה עזבו משפחות רבות את העיר, התיישבו בערי הבלקן השונות ומספר מצומצם מהן הגיע גם לדובריץ'. לאחר פרעות הסופות בנגב שהתחוללו בשטחי האימפריה הרוסית, הגיעו לעיר עשרות משפחות שנמלטו משטחי האימפריה והקהילה גדלה משמעותית. לאחר הגעת הפליטים הוקם בית הכנסת. ב-1900 נכללה הקהילה ברשימת 34 הקהילות היהודיות המאורגנות בנסיכות הבולגרית ומנתה 175 נפשות. ככל הנראה בפרוץ מלחמת העולם השנייה מנתה הקהילה כ-250 נפשות ומרביתם עלו לישראל לאחר הקמתה. ב-1949 נותרו בדובריץ' 57 יהודים. בראשית המאה ה-21 לא התגוררו יהודים בעיר. בית הכנסת נחנך ככל הנראה ב-1887. רב הקהילה האחרון היה ליאון בכר. אף על פי שלאחר הגעת פליטי פרעות הסופות הנגב הייתה מרבית הקהילה אשכנזית נוהלו התפילות בבית הכנסת בנוסח הספרדים, ורבני הקהילה היו ספרדים. ב-1949 בית הכנסת פסק מלפעול. הבניין נשמר ומשמש אולם חזרות למקהלת בית הספר הסמוך. מדיה וקבצים בנושא בית הכנסת בדובריץ' בוויקישיתוף צבי קרן, הקהילה היהודית בדובריץ', באתר "כולנו בולגרים". חיים קשלס, היהודים בבולגריה בעשרים השנים הראשונות לאחר שחרורה מעול העותומנים (1878-1898), בתוך: אנציקלופדיה של גלויות-יהדות בולגריה, ירושלים, 1967, עמוד 65. חיים קשלס, קורות יהודי בולגריה - כרך ד', מאחורי מסך הברזל, הוצאת דבר, תל אביב, 1969, עמוד 296. .Dimana Trankova, Anthony Georgieff, A Guide to Jewish Bulgaria, Vagabond Media Ltd, 2011, ISBN 9549230635, page 158.
טייגלעך

טייגלעך (או טייגלאך, מיידיש: "בצק קטן") הוא מאכל מתוק המשתייך למטבח היהודי האשכנזי. הטייגלעך הן יריעות בצק קשורות בלולאה אותן נהוג לטגן בסירופ מתוק או דבש. הטייגלעך מוגש ככיבוד בחגים ראש השנה, סוכות, שמחת תורה ופורים. מקורו של הטייגלעך עוד מימי הרומאים, הם לקחו פיסות בצק, בישלו אותם בדבש וקראו למאכל ורמיקולוס. יהודי איטליה אימצו את המאכל למטבחם אך הוא נעלם בהדרגה בתקופת ימי הביניים. בתחילת המאה ה-12 רבנים שחיו בשטח גרמניה וצרפת של ימינו, ציינו כי הם אוכלים יריעות בצק מתוקות מצופות בדבש להם קראו ורמסל או ורימילש וכי המאכל מוגש כמנת פתיחת בארוחת השבת. המנה עברה שינוי שמות, בתקופה מסוימת הוא נקרא גרמסל ולאחר מכן חרמסל במזרח אירופה. הטייגלעך מוגש בעיקר בראש השנה, שכן בחג זה נהוג לאכול מאכלים מתוקים או מצופים בדבש כדי לסמל מעבר נעים ומבורך לשנה חדשה. בראש השנה תשפ"ב, זכה המאכל לעניין ולפרסום בעקבות פוסט של מייסד פייסבוק מארק צוקרברג, שסיפר כי רעייתו הכינה טייגלעך לרגל החג. מדיה וקבצים בנושא טייגלעך בוויקישיתוף תיקי גולן, מארק צוקרברג העלה פוסט שנה טובה והשאיר את הגולשים סקרנים: מה זה טייגלעך?, באתר ynet, 7 בספטמבר 2021
Lana Del Ray (אלבום)

Lana Del Ray (בעברית: לנה דל ריי) הוא אלבום הבכורה של הזמרת-יוצרת האמריקאית לנה דל ריי. האלבום יצא לאור ב-4 בינואר 2010, על ידי חברת התקליטים 5 Points. מתוך האלבום לא יצאו סינגלים. בנוסף לכך, מוכר האלבום גם בשם "Lana Del Ray A.K.A. Lizzy Grant". האלבום הופק על ידי דייוויד קאנה. האלבום בשונה מהאלבומים שיצאו אחריו, הופץ תחת שמה של לנה דל ריי ותחת השם "ליזי גרנט" שבאותה התקופה שימש אותה גם כן. האלבום עלה לאייטונס ב-4 בינואר 2010, בסמוך לצאתו. לאחר שהוציאה בשנת 2012 את Born to Die, שזכה להצלחה עולמית, אמרה דל ריי כי היא חולמת להוציא את האלבום הזה מחדש. מידע על האלבום Lana Del Ray באתר MusicBrainz האלבום Lana Del Ray באתר Discogs Lana Del Ray* - Lana Del Ray A.K.A. Lizzy Grant, Discogs (באנגלית) Rolling Stone, Rolling Stone, Lana Del Rey to Re-Release First Album, Rolling Stone, ‏2012-01-27 (באנגלית) Lana Del Ray* - Lana Del Ray A.K.A. Lizzy Grant, Discogs (באנגלית)
יוסף רומנוביץ' בומאגין

יוסף רומנוביץ' בּוּמַאגִין (ברוסית: Иосиф Романович Бумагин; ‏17 באוקטובר 1907 - 24 באפריל 1945) היה יהודי סובייטי, שעוטר כגיבור ברית המועצות לאחר מותו, בגין פועלו כמפקד מחלקת מקלעים של חיל רגלים במהלך מלחמת העולם השנייה. נולד בעיר הרדוק של גוברניית ויטבסק של האימפריה הרוסית במשפחתו של פועל. למד שבע שנים בבית ספר. בהמשך עבר לבירוביג'ן שם עבד במפעל עגלות. שירת בצבא האדום בין השנים 1929–1934 ובמהלך השירות הצטרף למפלגה הקומוניסטית בשנת 1932. ב-1941 גויס שוב עם תחילת הפלישה הגרמנית לברית המועצות. ב-24 באפריל 1945 במהלך כיתור כוחות ורמאכט שנותרו באזור העיר ברסלאו (כיום ורוצלב שבפולין) שיתק עמדת אש אחת עם רימונים ונפגע במהלך ניסיון שיתוק עמדת אש נוספת. נפטר מפצעיו. נקבר בבית הקברות בדרום-מערב ורוצלב בחלק של הקצינים הסובייטיים. על בסיס החלטת מפקד הרגימנט מ-26 באפריל 1945, בצו נשיאות ברית המועצות מ-27 ביוני 1945 הוענק על פועלו עיטור "גיבור ברית המועצות" בתוספת עיטור לנין ועיטור "כוכב הזהב" לאחר מותו. אשתו גניה ובת ליובוב. דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) צילום המקום באתר "גיבורי המדינה" (ברוסית) לפי הלוח היוליאני בסיס הנתונים על פצועים והרוגים של הצבא האדום "ממוריאל" (ברוסית) דף על שמו באתר "גיבורי המדינה" (ברוסית) בסיס הנתונים על פצועים והרוגים של הצבא האדום "ממוריאל" (ברוסית)
Kill Kill

Kill Kill (בעברית: להרוג להרוג) הוא המיני-אלבום הראשון של הזמרת-יוצרת האמריקאית לנה דל ריי, אשר יצא תחת שמה, ליזי גרנט. אשר יצא לאור ב-21 באוקטובר 2008, על ידי חברת התקליטים 5 Points. השיר "Yayo" נכלל בהמשך גם באלבום הבכורה של דל ריי Lana Del Ray, וב-Paradise, בגרסאות שונות. במקור תוכנן המיני-אלבום להיקרא "The Ocean", אך בהמשך החליט מפיק האלבום דייוויד קאנה לשנות אותו ל-"Kill Kill" בטענה שהשם המקורי "משעמם". מני-האלבום מכיל בתוכו שירים בסגנון הג'אז, פופ, אלקטרוני, רוק ובלוז. הביקורות שהופנו כלפי המיני-אלבום טענו כי הוא מתקשר אל סגנון האמריקנה. מידע על האלבום Kill Kill באתר MusicBrainz האלבום Kill Kill באתר Discogs Lana Del Rey – Kill Kill (באנגלית), נבדק ב-2019-07-06 Kill Kill ~ Lizzy Grant (באנגלית), נבדק ב-2019-07-06 Kill Kill, Discogs (באנגלית) Lana Del Rey - Paradise, Discogs (באנגלית) News, Sports, Jobs - Adirondack Daily Enterprise (באנגלית) Felicia C. Sullivan, ContributorAuthor, "The Sky Isn't Visible from Here", Interview: Singer/Songwriter Lizzy Grant on Cheap Thrills, Elvis, The Flamingos, Trailer Parks, and Coney Island, HuffPost, ‏2009-02-20 (באנגלית)
בוקר טוב ילד

בוקר טוב ילד (באנגלית: Good Morning Son) הוא סרט דרמה ישראלי שכתב וביים שרון בר-זיו. הסרט הוקרן בבכורה ארצית בפסטיבל חיפה 2018. הסרט הוקרן בבתי הקולנוע בישראל בשנת 2019. זהו סרטו השני של שרון בר זיו ("חדר 514") והוא משחק בו בתפקיד הראשי לצד קרן מור. עומרי (אביב אלקבץ) הוא לוחם בחטיבת הצנחנים, שנפצע קשה ושרוי בתרדמת. אמו (קרן מור), אביו (שרון בר-זיו) ואחותו (הדר ברוך), מתלכדים סביבו. מערכת היחסים המשפחתית מתוחה ומלאת קונפליקטים, אבל ביחד עם חבריו ליחידה, האהבה לעומרי מאפשרת התמודדות עם המשבר ומעניקה תקווה חדשה. הסרט הופק על ידי יונתן רוזנבאום, מיכאל רוזנבאום ומרק רוזנבאום; יצא בתמיכת קרן הקולנוע הישראלי, משרד התרבות והספורט והמועצה הישראלית לתרבות ואמנות. בוקר טוב ילד, ברשת החברתית פייסבוק "בוקר טוב ילד", במסד הנתונים הקולנועיים IMDb (באנגלית) "בוקר טוב ילד", במסד הנתונים הקולנועיים IMDb (באנגלית) בוקר טוב ילד, קדימון הסרט באתר יוטיוב (אורך: 1:43) בוקר טוב ילד, ברשת החברתית פייסבוק מן הביקורת גידי אורשר, האופטימיות של הכאב 9 בסולם אורשר, באתר סולם אורשר, ‏26 בספטמבר 2018 תומר קמרלינג, ‏"בוקר טוב ילד": יצירה אינטליגנטית ולא מתנשאת, באתר ‏מאקו‏, 25 במרץ 2019 אורי קליין, "בוקר טוב ילד" הוא סרט ישראלי מרשים במיוחד, באתר הארץ, 26 במרץ 2019 שמוליק דובדבני, ביקורת סרט - "בוקר טוב, ילד": לא מטיף, חודר ישר לנשמה, באתר ynet, 28 במרץ 2019 מאיר שניצר, ‏ללכת בלי, להרגיש עם: "בוקר טוב ילד" הוא חזרה אל הישראליות, באתר מעריב אונליין, 29 במרץ 2019 ראיונות אבנר שביט‏, "החברה הישראלית בטראומה קולקטיבית. רק השבוע הייתי במקלט עם המון אמהות מפוחדות", באתר וואלה, 28 במרץ 2019 בוקר טוב ילד, באתר פסטיבל הקולנוע חיפה, ‏2018 (ארכיון)
בלי דם

בלי דם (באנגלית: No Blood) הוא סרט ביכוריו של הבמאי והתסריטאי הישראלי יוסף אל-דרור. הסרט הוקרן בבכורה ארצית בפסטיבל חיפה 2018. מאני (דני איסרליש), מורה לכתיבה עם עבר מסתורי, מוזמן לפגישה שמערערת ושולחת אותו למסלול חוצה גבולות. הוא נע באזור דמדומים נפשי ופוליטי וחושף במקרה ספקולציה על שתי מפלצות ישראליות - "ביטחון המדינה" ו"הטלוויזיה". רוני (אודי רוטשילד), בחורה שהוא יוצא בעקבותיה, וחוקר שיוצא בעקבותיו (ששי סמוכה), מייצרים חשדנות ותעתוע וצורך בפרשנות מתמדת. הסרט הופק על ידי לירן עצמור ויצא בתמיכת קרן הקולנוע הישראלי, ברודקאסט, מפעל הפיס והמועצה הישראלית לתרבות ואמנות. בלי דם, ברשת החברתית פייסבוק "בלי דם", במסד הנתונים הקולנועיים IMDb (באנגלית) "בלי דם", במסד הנתונים הקולנועיים KinoPoisk (ברוסית) בלי דם, קדימון הסרט באתר יוטיוב (אורך: 2:12) מן הביקורת אורי קליין, "בלי דם": על מה הסרט הזה מדבר לעזאזל?, באתר הארץ, 25 בספטמבר 2018 תומר קמרלינג, ‏"בלי דם": סרט ביכורים מעניין, אך מוזר, באתר ‏מאקו‏, 2 במאי 2019 שמוליק דובדבני, ביקורת סרט - "בלי דם": שייך לעשור אחר, ולא בקטע טוב, באתר ynet, 6 במאי 2019 איתן ווייץ, בלי דם: הביקורת, באתר קולנוע בראש צלול, ‏6 במאי 2019 יאיר רוה, "בלי דם", ביקורת, באתר סינמסקופ, ‏7 במאי 2019 בלי דם, באתר פסטיבל הקולנוע חיפה, ‏2018 (ארכיון)
הגולם (סרט, 2019)

הגולם (באנגלית: The Golem) הוא סרט אימה אמריקאי עצמאי בהפקה ישראלית שבוים על ידי צמד האחים יואב ודורון פז לפי תסריט של אריאל כהן. הסרט הוקרן בבכורה ארצית בפסטיבל אוטופיה 2018. הועמד לעשרה פרסים בינלאומיים מתוכם שלושה פרסי אופיר. הוקרן בבתי קולנוע בחו"ל ונמכר[דרוש מקור] לנטפליקס. ע"פ פרסום של הניו יורק טיימס באוקטובר 2020 הסרט הוא אחד מ-13 הסרטים הכי מפחידים של נטפליקס.[דרוש מקור] עיבוד קולנועי לאגדת הגולם מפראג. מגפה קטלנית ופולשים חיצוניים מאיימים על שלומה של קהילה יהודית באירופה. חנה (חני פירסטנברג), חברה צעירה בקהילה, פונה אל תורת הקבלה והמיסטיקה היהודית כדי למצוא מושיע שיגן על המקומיים מפני סביבתם האלימה, אך היצור שמגיע חזק והרסני מכפי שהייתה יכולה להעלות על הדעת. הסרט הוא קופרודוקציה ישראלית-אמריקאית שהופק על ידי שלום אייזנבך וצולם באוקראינה. הגולם, ברשת החברתית פייסבוק "הגולם", במסד הנתונים הקולנועיים IMDb (באנגלית) "הגולם", באתר נטפליקס "הגולם", באתר AllMovie (באנגלית) "הגולם", באתר Rotten Tomatoes (באנגלית) "הגולם", באתר Metacritic (באנגלית) "הגולם", במסד הנתונים הקולנועיים KinoPoisk (ברוסית) הגולם, קדימון הסרט באתר יוטיוב (אורך: 2:27) מן הביקורת עופר ליברגל, אוטופיה 2018: ״הגולם״ ו״גבול״, באתר סריטה, ‏8 בדצמבר 2018 מעיין גוטנמכר, ‏קמה על יוצרה: מה חשבנו על "הגולם", סרט האימה הישראלי החדש?, באתר ‏מאקו‏, 25 בינואר 2019 ירון ואג‏, יש לנו גולם: "הגולם" מצליח להחזיר לחיים את המפלצת היהודית המיתולוגית, באתר וואלה, 29 בינואר 2019 יאיר רוה, קם על יוצרו: "הגולם" נע בין סרט מרהיב וחכם למותחן אימה חיוור, באתר כלכליסט, 30 בינואר 2019 ראיונות לונדון את קירשנבאום, יוצר הסרט "הגולם": "הצד האפל של היהדות תמיד ריתק אותנו", באתר חדשות 13, 3 בדצמבר 2018 יוחאי גורלי, ‏האנטישמיות היא חזקה ב-DNA האירופאי: ראיון עם במאי הגולם, באתר "סרט", 31 בינואר 2019 THE GOLEM, London FrightFest Film Festival, ‏2018 The Golem, imdb, ‏2018 The Golem, Morbido Film Fest, ‏2018 הגולם, באתר פסטיבל אוטופיה, ‏2018 The Golem, Panic Film Festival, ‏2018 (ארכיון) THE GOLEM, Sitges Film Festival, ‏2018 THE GOLEM, Miami Jewish Film Festival, ‏2019 העולות והעולים לגמר - תחרות פרסי אופיר 2019, באתר האקדמיה הישראלית לקולנוע וטלוויזיה, ‏22 ביולי 2019
אולאוס לורנטי

אולאוס לורנטי (בשוודית: Olof Larsson, נפטר ב-25 ביוני 1438) היה ראש הכנסייה השוודית בשנים 1432–1438. אולאוס לורנטי נולד באופלנד. הוא למד באוניברסיטת פראג, אוניברסיטת לייפציג וסורבון. בשנת 1417 הוא מונה לתפקיד ניהולי בקתדרלת אופסלה. בשנת 1419 בשליחות אריק מפומרניה הוא נסע לרומא במטרה לשכנע את האפיפיור מרטינוס החמישי להדיח את ראש הכנסייה השוודית המכהן. לאור הקשרים שהיו לו בחצר, אולאוס לורנטי הצליח במשימה וראש הכנסייה הוחלף. למרות זאת, כאשר המשרה התפנתה המלך לא מיהר להעביר אותה לאולאוס לורנטי. אף על פי שהיה לו מינוי מהאפיפיור, המלך הכיר בו רק כעבור שלוש שנים בשנת 1435. באותה שנה הוא חנך את קתדרלת אופסלה שבנייתה החלה עוד במאה ה-13. בשנת 1436, ראשי הכנסייה הצטרפו למרד נגד המלך המכהן, שבסופו של דבר אריק מפומרניה נאלץ לתת זכויות נוספות לאצילות שוודית. לפי ההשערה, אולואס לורנטיס נפטר מהרעלה וככל הנראה קרל השביעי, מלך שוודיה היה אחראי על זה. ביאטה לוסמן "Olaus Laurentii", Svenskt biografiskt lexikon, vol. 28, pp. 134–136. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פרידריך גרינאנגר

פרידריך גרינאנגר (בגרמנית: Friedrich Grünanger;‏ 25 בינואר 1856, סיגישוארה, האימפריה האוסטרית – 14 בדצמבר 1929, זלצבורג, הרפובליקה האוסטרית הראשונה) היה אדריכל ממוצא סקסוני טרנסילבני אשר פעל בנסיכות בולגריה משלהי המאה ה-19 ועד ראשית המאה ה-20. נודע במבני הציבור הרבים אשר תכנן בבולגריה, אשר עימם נמנים בית הכנסת בסופיה ובית הכנסת בבורגס. פרידריך גרינאנגר נולד בסיגישוארה שהייתה תחת שלטון האימפריה האוסטרית. הוא רכש השכלה יסודית ותיכונית בעיר הולדתו. ב-1877 יצא ללימודי אדריכלות באקדמיה לאמנויות היפות בווינה (אנ'), שם למד אצל פרידריך פון שמידט (אנ'). הוא אימץ את סגנון האר נובו והיה חבר בתנועת הזצסיון הווינאי. בהמשך תכנן גם באופן אקלקטי כגון בסגנון נאו-בארוק ונאו-מורי. ב-1879 הגיע לבולגריה ומונה לאדריכל העיר ראזגרד. בהמשך היה אדריכל החצר של אלכסנדר באטנברג, נסיך בולגריה ושל פרדיננד הראשון, מלך בולגריה. הוא פעל בבולגריה במשך כשלושה עשורים ותכנן מבני ציבור רבים, בעיקר בבירת בולגריה, סופיה. בנוסף למבנה בית הכנסת בסופיה, תכנן מבני ציבור כגון: הגלריה הלאומית לאמנויות של בולגריה (אנ'), הפקולטה לתאולוגיה של אוניברסיטת סופיה והסמינר התאולוגי בסופיה (אנ'). ב-1908 סיים את תפקידו ועבר להתגורר בזלצבורג. בין השנים 1911–1914 שב לסופיה כדי להשלים את עבודתו בהקמת הסמינר התאולוגי. עם פרוץ מלחמת העולם הראשונה נאלץ לעזוב את העיר ולשוב לזלצבורג. הוא נפטר ב-1929. רחוב ברובע אוֹבְצָ'ה קוּפֶּל (אנ') בסופיה נושא את שמו. מדיה וקבצים בנושא פרידריך גרינאנגר בוויקישיתוף ארכיטקטים נודעים בסופיה, עמודים 22–23, באתר papertiger-bg.com (בבולגרית ובגרמנית).
הרצליה פיתוח

הרצליה פיתוח היא שכונה אמידה במערב העיר הרצליה הגובלת בין הים התיכון ממערב, לכביש החוף במזרח. בעבר רוב שטחי הרצליה פיתוח היו מכוסים בדיונות חול, בין הדיונות היו מפוזרים בוסתנים של תאנים וענבי דבוקי. השכונה הוקמה ב-1925 בשם ”הרצליה ג’”, כהמשך של המושבה דאז הרצליה. בהרצליה פיתוח נמצאות שכונת ריבלין, שיכון אכדיה (שיכון חיילים ועולים) ושיכון הפרוגרסיבים. כמו כן, נמצא באזור בית הכנסת האשכנזי "אוהל משה", בית הכנסת המרכזי הספרדי וחטיבת הביניים "סמדר". רחובות ראשיים של האזור: הנשיא (יצחק בן-צבי), וינגייט, רמת-ים, קרן היסוד ומדינת היהודים. האזור נחשב לאחד מאזורי המגורים היוקרתיים בישראל, ומרבית בתי המגורים שבו הם וילות. רחוב גלי-תכלת, שצדו המערבי נמצא על המצוק הצמוד לחוף הים ומשקיף על הים, מאכלס את הבתים היקרים ביותר בישראל, ובו שכן, עד לשנת 2021, גם ביתו של שגריר ארצות הברית בישראל. שגרירים נוספים מתגוררים בהרצליה פיתוח. בשכונה דיירים נודעים רבים, שבראשם היו נשיא המדינה חיים הרצוג ושר החוץ אבא אבן (אחד הרחובות הראשיים באזור, המוביל ממזרח למערב, נקרא על שמו לאחר מותו). לפני קום המדינה התגוררה בשכונה משפחתה של גולדה מאיר, ברחוב נורדאו. ברצועה הצמודה לחוף נמצאים בתי מלון אחדים, ובהם "השרון", "דניאל" ו"דן אכדיה". בקצה הדרומי של רצועת המלונות נמצאת המרינה של הרצליה, שעליה שוכנים שני מגדלים, האחד משמש את מלון "מלון ריץ-קרלטון" והשני משמש לדירות נופש. ברצועה זו נמצא גם בית החולים "הרצליה מדיקל סנטר". במרכז הרצליה פיתוח שכן מלון "תדמור", ששימש להוראת מקצועות המלונאות. בשכונה נמצאים גם בתי דירות יוקרתיים. בצדה הדרום-מזרחי שוכן אזור תעשייה, בו נבנו מספר מלונות. הרצליה פיתוח מחוברת לחלקה המזרחי (העיקרי) של הרצליה ולכביש החוף בשני מחלפים: מחלף כפר שמריהו ומחלף הסירה. מכביש החוף יש גישה להרצליה פיתוח בכבישים נוספים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. האזור ידוע בתעשיית ההיי-טק הגדולה שבו, שבה יושבות חברות כמו מיקרוסופט ואפל, לצד מלונאות ומשרדי תקשורת ושירותים. קיימת תוכנית מתאר גדולה להרחבתו דרומה.
רעידת האדמה בקליפורניה (יולי 2019)

רעידות האדמה בקליפורניה היו שתי רעידות אדמה עיקריות שהתרחשו ב-4 ביולי 2019 ב-17:33:48 לפי השעון המקומי (ב-00:33:48 בשעון UTC) וב-5 ביולי 2019 ב-20:19:52 לפי השעון המקומי (6 ביולי 2019 ב-03:19:52 בשעון UTC). כתוצאה מרעידת אדמה זו נהרג אדם אחד ו-25 נפצעו. נכון ל-2021, זו רעידת האדמה החזקה ביותר באזור במאה ה-21 [דרושה הבהרה][דרוש מקור]. יש נזק ונפגעים: רעידת אדמה עזה בקליפורניה, באתר ynet, 6 ביולי 2019 בפעם השנייה בתוך יומיים: רעידת אדמה חזקה הורגשה בקליפורניה, באתר וואלה! חדשות, ‏6 ביולי 2019 הרעש נמשך: רעידת אדמה בעוצמה 7.1 הורגשה בדרום קליפורניה, באתר מעריב החדשות - רעידת אדמה חזקה הכתה בקליפורניה, באתר מאקו, ‏6 ביולי 2019 אי-פי, יומיים לאחר הרעש הקודם: רעידת אדמה בעוצמה 7.1 הורגשה בדרום קליפורניה, באתר הארץ, 6 ביולי 2019 International Seismological Centre; ISC: On-Line Bulletin, isc-mirror.iris.washington.edu Strong earthquake sets off fires, damages desert city east of Los Angeles, CNBC, ‏2019-07-04 (באנגלית) M 6.4 - 12km SW of Searles Valley, CA, earthquake.usgs.gov "Powerful new earthquake rattles California" (באנגלית בריטית). 2019-07-06. נבדק ב-2019-07-06. ערך זה הוא קצרמר בנושא רעידות אדמה ובנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.